open-index/open-wikipedia-markdown huggingface dataset:
Kaapse Kobras

Die **Kaapse Kobras** was die naam wat gebruik is vanaf die 2005-06-seisoen deur die gekombineerde Westelike Provinsie en Boland eersterangse krieketspan in Suid-Afrikaanse plaaslike krieket. Die gesamentlike Westelike Provinsie en Boland-span was die Westelike Provinsie-Boland genoem tydens die 2004-05 seisoen. Ná afloop van die 2020/21-seisoen is die span tydens 'n hervorming van Suid-Afrikaanse krieket ontbind.

## Tuisvelde 
Die Kobras se tuisvelde was die Nuweland-krieketveld in Kaapstad en Boland Bankpark in die Paarl.

## Deelname aan kompetisies 
Die Kobras het in Suid-Afrika aan die Sunfoil-toernooi, Momentum 1-dagbeker en Standard Bank Twintig20-kompetisies deelgeneem. Hulle amptelike naam vir borgskapredes was **Six Gun Grill Kaapse Kobras**.

## Verwysings
Stephens-eilandrotswinterkoning

Die **Stephens-eilandrotswinterkoning** (*Xenicus lyalli*) is 'n uitgestorwe sangvoël. Dit was die enigste sangvoël wat nie kon vlieg nie. Die voël het op die klein Stephens-eiland naby Nieu-Seeland voorgekom.

## Beskrywing 
Lionel Walter Rothschild beskryf die spesie in 1894 as *Traversia lyalli*, waarvoor hy die nuwe genus, *Traversia* skep. Hy vernoem die spesie na Lyall, die wagter van die vuurtoring op Stephens-eiland. Vier maande later beskryf Walter Lawry Buller dieselfde spesie as *Xenicus islandicus*.

## Uitwissing 
Die totale bevolking is in 1894 deur die vuurtoringwagter se kat uitgeroei. Die dier het al die monsters wat vir die beskrywing van die spesie gedien het gevang. Die toringwagter het die voëls ontdek, maar nie presies geweet wat dit is nie. Na 'n tyd is dit as 'n nuwe sangvoëlspesie geïdentifiseer. Ondertussen het die kat onder die voëls gemaai en die hele bevolking uitgemoor. Die Stephens-eilandrotswinterkoning is die enigste gedokumenteerde diersoort, sover bekend wat nie deur mense nie, maar deur die huiskat uitgeroei is. Rothschild vermoed dat die spesie vroeër dalk ook op ander eilande en op Nieu-Seeland self voorgekom het, maar was reeds daar deur rotte, katte en ander siektes uitgeroei.

## Verwysings 
## Eksterne skakels 
* 
*
Soldier Field

duimnael|links|Soldier Field in 1988
[duimnael|links|[Nasa-Lugbeeld van Soldier Field in 2008]]
duimnael|links|Soldier Field net voor ’n sokkerwedstryd in 2004
**Soldier Field** is ’n veeldoelige stadion in Chicago, Illinois, Verenigde State, wat vir Amerikaanse voetbal en sokker aangewend word. Die stadion is op 9 Oktober 1924 geopen. Ná 'n deeglike opknapping in die nuwe millennium is dit op 26 September 2003 heropen. Die stadion kan 63&nbsp;500 toeskouers akkommodeer. Soldier Field is aan die suidwestelike oewer van die Michiganmeer geleë.

## Wedstryde 
### FIFA Sokker-Wêreldbekertoernooi in 1994 
### Vrouesokkerwêreldbeker 1999 
### CONCACAF Goue-bekers 
#### CONCACAF Goue-beker 2007 
#### CONCACAF Goue-beker 2009 
#### CONCACAF Goue-beker 2011 
#### CONCACAF Goue-beker 2013 
#### CONCACAF Goue-beker 2015 
#### Copa América Centenario 
#### CONCACAF Goue-beker 2019 
### Kleiner toernooie 
#### Marlboro beker 1990 
#### VS-beker 1992 
#### VS-beker 1993 
#### VS-beker 2000 
## Verwysings 
## Bronnelys 
*  
*  

## Eksterne skakels 
*  Amptelike webwerf
*  Soldier Field-argief by die *Chicago Tribune*
Audi Q5

duimnael|280px|links|Die nuutste model Q5 (2017)
Die **Audi Q5** (*Typ 8R*) is 'n kompakte luukse oorkruiser wat sedert 2008 deur die Duitse motorvervaardiger Audi vervaardig en bemark word. Die voertuig is tydens die 2008 Beijing Motorskou onthul en later tydens die Los Angeles Motorskou in 2008. Vroeë modelle sluit die 2.0 TFSI quattro (211PS), 2.0 TDI quattro (170PS) en 3.0 TDI quattro in. 

Dit maak gebruik van Audi se modulêre lengteplatform wat eerste op die 2007 Audi A5 koepee gebruik is. Die Q5 is kleiner as die Q7, maar groter as die Q3.

## Q5-hibried 
Audi het oorspronklik berig dat hy die Q5-hibried as bekendstellingsmodel sou aanbied, maar later het Audi die plan opgeskort as gevolg van onbevredigende botsingstoetsuitslae vir die nikkelmetaalhidriedbatterye.  In 2009 het Audi aangekondig dat hy die Q5-hibried-ontwikkeling sou hervat.  Dit bevat 'n batterypak van 266V, 1,3 kWh. Die Q5 het 'n vol-elektriese reikafstand van ongeveer 3 km en 'n maksimum vol-elektriese snelheid van 100 km/h. 

## Verwysings
Slag van Onderstepoort

Die **Slag van Onderstepoort** het plaasgevind op 11 Julie 1900 waartydens 'n Boermag onder die leiding van generaal Freek Grobler 'n Britse mag verslaan het. Grobler was in beheer van die Waterberg-burgers en hy was bewus van 'n Britse garnisoen naby Pyramidstasie sowat 2 kilometer noord van Wonderboompoort. Grobler en sy manskappe was besig om 'n aanval op dié groep te beplan toe die einste groep hulle aanval net na dagbreek. Grobler se mag beantwoord die aanval deur terug te vuur. Die Britse mag beweeg tussen twee groepe Boeremagte in en word nou van twee kante aangeval. Hulle perde hardloop weg in die harwar en die Britse soldate val wanordelik terug. Die Boere omsingel hulle en neem 17 Britte gevange. Een Britse offisier het gesneuwel. Die res van die Britse garnisoen het gevlug.

## Sien ook 
* Skermutselinge van die Tweede Vryheidsoorlog

## Bron 
* *The War Reporter*. J.E.H. Grobler. Jonathan Ball Publishers. 2004.
Swaardvaring

Die **swaardvaring** (*Nephrolepis exaltata*) is 'n bekende varing wat as 'n huisplant in tuine, blombakke en hangmandjies voorkom. Die plant hou nie van direkte sonlig nie want dit skroei die blare en die grond moet altyd klam wees.

## Indringerplant 
Die Swaardvaring is afkomstig van Noord-Amerika en Sentraal-Amerika en is 'n kategorie 1b indringerplant in KwaZulu-Natal, Mpumalanga, Limpopo, Oos-Kaap en Wes-Kaap, en 'n kategorie 3 indringerplant in die Vrystaat, Gauteng, Noordwes en Noord-Kaap. 

## Galery 

Lêer:Wild Boston fern.jpg|'n Swaardvaring in Florida, VSA
Lêer:Wild Boston fern02.jpg|Swaardvaring in sy natuurlike habitat

## Sien ook 
* Lys van indringerplante in Suid-Afrika

## Verwysings 
## Eksterne skakels 
* 
*
Tristanlyster

Die **tristanlyster** (*Turdus eremita*) is 'n sangvoël in die familie van lysters (*Turdidae*). Hierdie voëls is oranjebruin van kleur en het donkerbruin spikkels.

Daar is drie subspesies wat op verskillende eilande in die Suid-Atlantiese Oseaan voorkom:
* *T. e. eremita* op Tristan da Cunha
* *T. e. gordoni* op Inaccessible-eiland
* *T. e. procax* op Nightingale-eiland

Tristanlysters is opportunistiese omnivore wat op bessies, erdwurms en ander ongewerwelde diere voed. Hulle aas ook die eiers en kuikens van ander voëlspesies, soos van die Inaccessible-eilandriethaan.

Die spesie broei van September tot Februarie. Die nes word op of naby die grond gebou en is van gras en ander plantmateriaal geweef. Die wyfie lê twee, drie of soms vier eiers. Die kuikens verlaat die nes na ongeveer 20 dae.

duimnael|links|'n Tristanlyster vreet 'n dooie voël.

## Verwysings 
## Eksterne skakels 
* 
*
Galle

**Galle** (Singalees: ගාල්ල; Tamil: காலி) is 'n groot stad in Sri Lanka, geleë op die suidwestelike punt van die eiland van Sri Lanka, 119&nbsp;km van Colombo. Galle is die administratiewe hoofstad van die Suid-Provinsie en die hoofstad van die Galle-distrik. Galle is die vierde grootste stad in Sri Lanka na die hoofstad Colombo, Kandy en Jaffna.

Galle was voor die aankoms van die Portugese in die 16de eeu bekend as Gimhathiththa, toe reeds die belangrikste hawe op die eiland. Galle het tydens die Nederlandse koloniale tydperk in die 18de eeu die hoogtepunt van sy ontwikkeling bereik. Galle is die beste voorbeeld van 'n versterkte stad wat gebou is deur die Portugese in Suid- en Suidoos-Asië en illustreer die interaksie tussen die Portugese argitektoniese style en inheemse tradisies. Die stad is omvattend versterk deur die Nederlanders gedurende die 17de eeu van 1649 af. Die Galle-fort is 'n wêrelderfenisgebied en is die grootste oorblywende vesting in Asië wat deur Europese setlaars gebou is. Die historiese middestad van Galle is in 1988 deur Unesco as wêrelderfenisgebied gelys.

Galle is op 26 Desember 2004 deur die Indiese Oseaan-aardbewing en -tsoenami van 2004 getref.

## Sport 
Tydens die T20I-vrouewêreldbeker 2012 is Galle se Galle Krieketstadion vir wedstryde gebruik.

## Susterstede 
*  Velsen, Nederland, sedert 1976

## Fotogalery 

Lêer:SL Galle Fort asv2020-01 img15.jpg|Nederlandse Gereformeerde Kerk uit 1755.
Lêer:Galle Dutch Reformed Church-Churchyard (2).jpg|Nederlandse kerkhof
Lêer:Galle Dutch Reformed Church-Pulpit (1).jpg|Binnekant van Nederlandse Gereformeerde Kerk
Lêer:Galle Dutch Reformed Church-Gravestones (3).jpg|Grafstene

## Eksterne skakels 
*  
*    Amptelike webwerf
*   Amptelike Unesco-bladsy
*
BMW X3

Die **BMW X3** is 'n kompakte luukse oorkruis SNV wat sedert 2003 deur die Duitse motorvervaardiger BMW vervaardig word op die BMW 3-reeksplatform. Dit is nou in sy tweede geslag en BMW bemark dit as 'n sportaktiwiteitsvoertuig, die maatskappy se eie beskrywing vir sy X-lyn van voertuie. Die eerste geslag X3 is ontwerp deur BMW in samewerking met Magna Steyr van Graz, Oostenryk – wat ook X3s onder kontrak vir BMW vervaardig. BMW vervaardig die tweede generasie X3 in hul Spartanburgaanleg in Suid-Carolina, Verenigde State van Amerika.

## X3 Cross Country 
[duimnael|links|330px|'n BMW X3 CC in die [Dakar-tydren van 2007]]
Eersterangse krieket

duimnael|*Eersterangse krieket* word altyd in wit uitrustings...
duimnael|...en met rooi krieketballe gespeel

**Eersterangse krieket** (Engels: *First-class cricket*) is 'n vorm van krieketspel bestaande uit wedstryde wat vir drie of meer dae geskeduleer is, tussen twee spanne van elf spelers elk. Die wedstryd word amptelik as eersterangs aangewys op grond van die hoë standaard van die mededingende spanne. In sulke wedstryde word spanne toegelaat om twee kolfbeurte elk te speel; alhoewel in die praktyk, 'n span moontlik net een beurt kan kolf (weens 'n groot oorwinning), of glad nie kolf nie (weens gure weer/wedstryd afgelas).

Alhoewel toetskrieket die hoogste standaard van krieket verteenwoordig, is dit self 'n vorm van eersterangse krieket. Die term "eersterangs" word egter meer algemeen gebruik om te verwys na plaaslike/binnelandse kompetisies. 'n Speler se eersterangse statistiek sluit sy vertonings in toetswedstryde in.

As gevolg van die tydseise van eersterangse kompetisies is die spelers meestal betaalde professionele sportslui, maar in historiese opsig neem baie amateurspelers ook daaraan deel. Eersterangse spanne verteenwoordig gewoonlik 'n geopolitieke streek, soos 'n Engelse graafskap, 'n Australiese deelstaat, 'n Suid-Afrikaanse provinsie, 'n Nieu-Seelandse provinsie of 'n Wes-Indiese eilandstaat.

## Plaaslik 
Tans beskik al twaalf toetsnasies oor minstens een plaaslike eersterangse kriekettoernooi.
Sarel Oosthuizen

**Sarel Francois Oosthuizen** (22 Maart 1862 – 14 Augustus 1900) was 'n Boeregeneraal.

Oosthuizen is gebore op die plaas Sterkfontein, noord van Krugersdorp. Sy ouers was Daniel Jacobus Oosthuizen en Anna Susanna Oosthuizen. Hy het opgegroei op die plaas, tewens die plaas was sy skool, en reeds op jong ouderdom begin boer. Hy het rooi hare gehad met 'n welige baard en word bekend as die Rooibul van Krugersdorp. Hy neem deel aan die Eerste Vryheidsoorlog waar hy deel was van die groep wat Pretoria beleër het. Hy neem ook deel aan verskeie veldtogte teen inheemse groepe en was ook betrokke aan Boerekant tydens die Jameson-inval.

Gedurende 1899 word hy verkies as veldkornet vir Krugersdorp en in Oktober van daardie jaar vertrek hy na Natal in die kapasiteit. Hy word lig gewond tydens die Slag van Talana. Hy was ook deel van die span wat die trein by Chievely ontspoor het en het Winston Churchill gevange geneem na die geveg wat gevolg het. Tydens die Slag van Colenso speel hy en sy span 'n vername rol in die verowering van 10 kanonne. Sy reputasie word verder versterk met sy handelinge tydens die Slag van Spioenkop. Gedurende Februarie 1900 word hy bevorder tot veggeneraal. Nadat die Britse magte deurgebreek het by Biggarsberg word hy en sy span na die suidweste van Transvaal gestuur. Hy staan generaal Koos de la Rey by tydens die skermutseling met die Britse Magte by Doornkop op 29 Mei 1900 in die Slag van Johannesburg (geveg by Klipriviersberg). Hy speel 'n permanente rol tydens die Slag van Donkerhoek. Hierna vertrek hy na sy tuis distrik te Krugersdorp. Op 11 Julie 1900 lei hy sy magte teen die Britse magte tydens die Slag van Dwarsvlei. Hy word gewond en sterf op 14 Augustus 1900.

Oosthuizen was getroud met Susanna Cornelia Hendrika Johanna Alberts. Hulle het drie seuns gehad.

## Bron 
* *The War Reporter*. J.E.H. Grobler. Jonathan Ball Publishers. 2004. . Bladsye 13, 15, 23, 46, 58, 72, 79, 82, 85-86.
* *Die Geskiedenis van die Tweede Vryheidsoorlog in Suid-Afrika, 1899–1902*. Breytenbach, J. H. Die Staatsdrukker Pretoria, 1969–1996. Deel V. *Die Britse Opmars tot in Pretoria*, Die Staatsdrukker Pretoria, 1983. Bladsye 524, 528, 535.

## Verwysings
Audi 100

Die **Audi 100** en **Audi 200** is as luukse motors vervaardig in modeljare 1968-1994 deur Audi, 'n afdeling in die Volkswagengroep. Die C2 en C3 modelle van die Audi 100 is van 1984 tot 1988 in die Verenigde State van Amerika as die Audi 5000 verkoop, en in Suid-Afrika as die Audi 500.
Bun Booyens

**Bun Booyens** (14 Januarie 1916, Oudtshoorn-distrik – 25 Mei 2010, Somerset-Wes) was 'n professor in Afrikaanse Kultuur- en Volkskunde aan die Universiteit van Stellenbosch en die skrywer van verskeie kultuurhistoriese boeke.

## Lewe en werk 
[duimnael|regs|310px|Prof. [H.B. Thom, mev. Joubert en dr. Bun Booyens by geleentheid van die oorhandiging van die G.J. Joubert-Africanaversameling aan die Universiteit Stellenbosch, 1964.]]

Bun Booyens is op 14 Januarie 1916 op die plaas Nelsrivier in die Oudtshoorn-distrik gebore. Hy matrikuleer aan die Hoërskool De Rust. Na skool studeer hy verder aan die Universiteit van Stellenbosch, waar hy in 1944 die B.A.-graad, die M.A.-graad in 1946 met ’n verhandeling oor *Die verhouding tussen kerk en staat aan die Kaap in die tyd van die Kompanjie (1652–1795)* en die D.Phil.-graad in Geskiedenis verwerf. In 1937 behaal hy ook die Primêre Onderwyssertifikaat en hy begin sy loopbaan as onderwyser in ’n eenmanskool. Later is hy agtereenvolgens skoolhoof op George, Robertson en Oudtshoorn, waarna hy in 1960 ’n pos as persoonlike assistent van die rektor van die Universiteit van Stellenbosch aanvaar, terwyl hy ook aangestel word as redakteur van *Matieland*, die universiteit se publikasie vir oudstudente en donateure. Hy is inwonende hoof by die Eendrag-koshuis en is lektor by die Departement van Geskiedenis voordat hy in 1968 lektor word in die Departement van Afrikaanse Kultuurgeskiedenis. Hy word dan aangestel as professor in Afrikaanse Kultuur- en Volkskunde en is voorsitter van die Genootskap vir Afrikaanse Volkskunde. In 1967 stel hy die kursus in Museumwetenskap in. Hy is lid van die Onderwyskomitee van die Minister van die Minister van Nasionale Onderwys. As sportliefhebber dien hy ook op die universiteit se sportkomitee en die Rugbyklub se bestuur. Hy is getroud met Johanna Secunda (Kinna) Joubert, wat in 2009 oorlede is, en hulle seun Bun is later redakteur van *Die Burger*.

Booyens is op 25 Mei 2010 op Somerset-Wes oorlede.

## Skryfwerk 
Hy skryf ’n biografie oor *Die lewe van D.F. Malan*.*Bronwaters van genesing* is ’n boek met die geskiedenis en beskrywing van die geneeskrag van warmwaterbronne vir allerhande kwale, vanaf Bybelse tye tot die ou geskiedenis aan die Kaap. *Ek heb geseg!* is die verhaal van ons jongeliede- en debatsverenigings. *Hoe meer siele* bevat anekdotes uit sy ryk lewe. Vir die boek oor *Stellenbosch 1866–1966* lewer hy bydraes en hy is mederedakteur saam met D.J. Kotze, J.J. Oosthuysen en G.P.J. Trumpelmann vir die boek oor *Professor H.B. Thom*.

## Publikasies 
###  Redakteur en samesteller 
## Bronne 
### Boeke 
* HAUM “Stellenbosse Galery” HAUM-Uitgewers Kaapstad en Pretoria 1974
* Kannemeyer, J.C. “Geskiedenis van die Afrikaanse literatuur 1” Academica, Pretoria en Kaapstad Tweede druk 1984
* Van Biljon, Madeleine “Geliefde leesgoed” Quellerie-Uitgewers Edms. Bpk. Kaapstad Eerste uitgawe 1996

## Verwysings
Fort Galle

**Fort Galle** is 'n fort in die stad Galle in die suide van Sri Lanka, met 'n geskiedenis van meer as 400 jaar. Die eerste beskeie fort by hierdie ligging, is in 1588 deur die Portugese opgerig. In 1541 is 'n kapel in die fort opgerig, wat tans vervalle is. Dit was egter onder die Nederlandse bewind na hul oorname in 1640, wat die fort grootliks ontwikkel is. Fort Galle het as 'n versterkte handelsnedersetting van die Verenigde Oos-Indiese Kompanjie (VOC) gedien, waar Nederlandse handelaars en soldate ingewoon het. In 1796 het die Britte dit oorgeneem, en dit sou tot die einde van die koloniale periode onder hulle voogdyskap bly. Die fort en die vesting is as 'n wêrelderfenisgebied verklaar.

## Geskiedenis 
Die eerste (veel kleiner) fort is in 1588 deur die Portugese gebou. In 1640 is die fort deur Nederlandse troepe verower, waarna dit aansienlik versterk en uitgebou is. Die vesting het 'n totale oppervlakte van 52 hektaar. Van 1646 tot 1658 was Galle die setel van die Nederlandse regering op Ceylon. In 1656 is Colombo verower en enkele jare later word hierdie stad die setel van die Hollandse regering op Ceylon. In 1775 is die *Groote Kerk*, 'n nuwe protestantse kerk in barokstyl, daar gebou. Die kerk se oorspronklike orrel kan steeds daar gevind word. In 1796 val die fort in Britse hande. Onderwys in Nederlands is vanaf 1837 verbied, hoewel die taal se invloed steeds daar te bespeur is.

Die fort het nog 'n paar Nederlandse straatname, soos die *Moorse Kramerstraat*, die *Zeeburgstraat*, *Middelpuntstraat* en *Kerkstraat*. Die ou poort van die stad het die wapen van die Verenigde Oos-Indiese Kompanjie tussen twee leeufigure met die jaar 1669 daaronder. Aan die ander kant van die poort is 'n Engelse wapen.

Die geboue is tydens die Indiese Oseaan-tsoenami van 2004 effens beskadig.

## Fotogalery 

SL Galle Fort asv2020-01 img23.jpg|Fort Galle
SL Galle Fort asv2020-01 img12.jpg|Die fort se seekant
SL Galle Fort asv2020-01 img17.jpg|Die *Groote Kerk*
Galle-fort-gate.jpg|Die vesting se toegangspoort
Galle Fort.png|Kaart van die fort

## Eksterne skakels 
*
Piesangboot

250px|duimnael|regs|'n Piesangboot.

'n **Piesangboot** (ook **roomyspiesang** of **piesangroomys**) is 'n nagereg met piesang en roomys as hoofbestanddele.

## Voorbereiding 
Gewoonlik word die piesangboot bedien in 'n lang skottel wat die "boot" genoem word. Die piesang word middeldeur gesny en aan weerskante binne die bordjie gepak. 'n Tradisionele piesangboot bestaan uit bolle vanielje-, sjokolade- en aarbeiroomys wat in 'n ry tussen die twee piesanghelftes gevoeg word. Daarna word 'n lepel pynappelsous oor die vanieljeroomys gedrup, so ook sjokoladesous oor die sjokoladeroomys en aarbeisous oor die aarbeiroomys. Die piesangboot word uiteindelik afgerond met fyngemaakte neute, geklopte room en maraskynkersies.

## Verwysing 
## Eksterne skakels 
*
Avis Rent a Car

duimnael|links|Een van Avis se huurmotors
**Avis** is een van die wêreld se grootste motorhuurmaatskappye met sy hoofkwartier in Parsippany, New Jersey, VSA en behoort aan die **Avis Budget Group**.

Avis is in 1946 deur Warren Edward Avis (1915–2007) gestig in Detroit, VSA. Sederdien het die maatskappy dwarsoor die hele Verenigde State uitgebrei, en in 1956 is die eerste internasionale takkantore in Europa, Kanada en Meksiko geopen. Vandag is daar meer as 4 000 takke. Die Europese hoofkantoor is geleë in Bracknell, Engeland, sowat 40 kilometer wes van Londen, en die Duitse hoofkwartier is in die Hessiaan Ober Ursel naby Frankfurt am Main.

Sedert 1963 gebruik **Avis** 'n slagspreuk geskep deur die reklame-agentskap DDB Worldwide: "We Try Harder". Dit is in 'n direkte vergelyking van Avis met die Amerikaanse mededingers en voormalige leier Hertz: "Ons is net nommer twee, so ons streef daarna om nog baie meer." 

## Verwysings 
## Sien ook 
* Europcar
* Hertz Corporation
* Budget Rent a Car
Daniël Cornelis Boonzaier

**Daniël Cornelis Boonzaier** (bekend as D.C. Boonzaier Sy opvolger by *Die Burger* was T.O. Honiball.

## Lewensloop 
[duimnael|links|Adv. [Tielman Roos en 'n karikatuur van hom deur D.C. Boonzaier.]]

Boonzaier is op 11 November 1865 op 'n Karoo-plaas buite Carnarvon gebore. Hy word arm groot, maar slaag daarin om homself te kwalifiseer. Hy kry werk in die Kaapse Staatsdiens, en publiseer sy eerste spotprent in 1884.

[duimnael|Karikatuur van ds. [Herman van Broekhuizen.]]

In 1889 bedank by van die staatsdiens om 'n professionele spotprenttekenaar te word. Sy prente is in verskeie publikasies in die Kaapkolonie, insluitend die *The Cape* en *The Owl*, gepubliseer. In 1903 word hy die eerste permanente spotprenttekenaar van 'n Suid-Afrikaanse koerant (*South Africa News*).

Boonzaier was *Die Burger* se spotprenttekenaar sedert die stigting daarvan 1914 tot 1940. Van sy beroemdste skeppings was die miljoenêr, Hoggenheimer, as die inkarnasie van die Johannesburgse mynmagnaat en bobbejaan, Kees, op sy paal wat Suid-Afrika simboliseer.

Sy seun was die skilder Gregoire Boonzaier. Hy was ook die mentor van jonger kunstenaars soos Pieter Wenning.

Boonzaier is op 20 Maart 1950 in Kaapstad oorlede. Hy was 84 jaar oud.

## Verwysings
Gregoire Boonzaier

**Gregoire Boonzaier** (1909–2005) was 'n Suid-Afrikaanse skilder van veral natuur- en straattonele, Distrik Ses en die Bo-Kaap. Hy werk in verskeie media in ’n kenmerkende Impressionistiese styl. In later jare skilder hy vele selfportrette, boomstudies en stillewes. Hy het slegs een student gehad, Conrad Theys (1940-).

## Lewensloop 
Gregoire Johannes Boonzaier is op 31 Julie 1909 in Kaapstad gebore. Hy was die vyfde kind van die bekende spotprenttekenaar Daniel Cornelis Boonzaier en Maria Elizabeth Boonzaier. Hy studeer in Kaapstad en Londen in 1934. Hier het hy bekendheid verwerf as 'n landskapskilder.

In 2003 het sy seuns, Anton en Emile, saam met die familie rekenmeester Sybrand Smit, die kunsateljee se finansies oorgeneem. In dieselfde jaar is Marie, sy lewensmaat van nagenoeg 60 jaar, aan 'n beroerte oorlede. In November 2004 voltooi Boonzaier van sy laaste werke en ruim sy ateljee vir oulaas op. In Februarie 2005 gaan op 'n eetstaking en wend hom tot sy bed om die dood in te wag. Hy is uiteindelik op 22 April 2005 om 22:15 in Onrus oorlede. Hy was 95 jaar oud.

Boonzaier het drie eredoktorsgrade oor sy loopbaan ontvang. Onder sy talle pryse en toekennings is 'n silwer *Orde vir Voortreflike Diens* van Nelson Mandela in 1999. Sy werk kan in privaat en korporatiewe versamelings oor die wêreld gevind word.

## Fotogalery 

|Stillewe met vrugte (1956)
|Hougenhout-plaas (1942)
|Swart kruik en samowar (1962)
|Windverwaaide bome (1945)

## Verwysings 
## Bronne 
* Duminy, Pieter: Uit liefde vir die Oos-Kaap. In: Suid-Afrikaanse Panorama. Jaargang 34, nr. 10, November/Desember 1989. ISSN 0491-4783
* Green, Eldred: Gregoire Boonzaier - an appreciation. In: Lantern. Tydskrif vir Kennis en Kultuur. Jaargang 9, nr. 3, Maart 1960
* Trümpelmann, J.: Gregoire Boonzaier - 'n waardering. In: Lantern. Tydskrif vir Kennis en Kultuur. Jaargang 9, nr. 3, Maart 1960
Nicolaas Frederic de Waal

Sir **Nicolaas Frederic de Waal** (1853–1932) was die eerste administrateur van Kaapland. Hy is in Nederland gebore. Hy kom in 1880 in Suid-Afrika aan en vestig hom in Middelburg. Hier open hy 'n regspraktyk. Hy word betrokke in die politiek en word 'n vooraanstaande figuur in die Afrikanerbond. Hy word in 1898 'n lid van die Kaapse parlement. Later word hy Minister van Binnelandse Sake in die kabinet van John X. Merriman in 1908. Met Uniewording word hy die Administrateur van Kaapland. Hy tree in 1926 af en is oorlede in 1932.

## Sien ook 
* Lys van administrateurs van voormalige Suid-Afrikaanse provinsies

## Bron 
* *Ensiklopedie van Suidelike Afrika*, Eric Rosenthal, 1967.
Hyundai Elantra

Die **Hyundai Elantra** (Koreaans: 현대 엘란트라), of **Hyundai Avante** (현대 아반떼) in Suid-Korea, is 'n kompakte motorvoertuig wat deur die Suid-Koreaanse vervaardiger Hyundai vervaardig word sedert 1990, en is nou reeds in sy vyfde geslag.

Die Elantra was voorheen bemark as die *Lantra* in Australië en 'n paar Europese markte. In Australië was dit te danke aan die soortgelyke naam Mitsubishi Magna Elante. Dit het aanleiding gegee tot onenigheid met ander motorvervaardigers, en die naam is in 2001 wêreldwyd gestandaardiseer as "Elantra" (met die uitsondering van Korea); Maleisië gebruik nou ook die "Elantra" naam, in plaas van die "Avante" van ouds.

## Tweede geslag (1995–2000) 

Lêer:1996-1997 Hyundai Elantra sedan 1 -- 04-07-2010.jpg|Hyundai Elantra sedan (VSA)
Lêer:Hyundai Lantra rear 20081204.jpg|Hyundai Lantra sedan (Duitsland)
Lêer:Hyundai Lantra Kombi rear 20081213.jpg|Hyundai Lantra Kombi (Duitsland)
Lêer:1998-2000 Hyundai Elantra -- 04-22-2010.jpg|Hyundai Elantra sedan (VSA)
Lêer:1999-2000 Hyundai Lantra (J3) SE sedan 01.jpg|Hyundai Lantra SE sedan (Australië)
Lêer:98-00 Hyundai Elantra GLS wagon.jpg|Hyundai Elantra GLS stasiewa (VSA)

## Eksterne skakels 
* 

## Verwysings
Riffelstampendoring

__NOTOC__

Die **Riffelstampendoring** (*Gymnosporia heterophylla*) is 'n klein, geharde, bladwisselende boom wat tot 5 meter hoog groei. Dit kom voor in klipperige plekke en het 'n wye verspreiding in Afrika, vanaf Ethiopië, die Soedan en Kongo-bekken, suidwaarts na die Kaapprovinsie en weswaarts na Angola en Namibië, benewens die aanliggende eilande Madagaskar en Sint Helena, terwyl 'n naverwante spesie in Mauritius aangetref word.

Dit het 'n ruie maar rigiede groeivorm en is gewapen met skerp en reguit dorings, elk tot 10&nbsp;cm lank, wat in werklikheid gemodifiseerde takke is. Die bas aan 'n volwasse stam is grysbruin en diep gegroef. Die boom is tweehuisig, en trosse wit blomme word oorvloedig in lentetyd voortgebring langs die dikker lote en takke. Die blomme gee 'n stink ontlastingsruik af wat 'n wye verskeidenheid bestuiwende insekte lok, veral aasliewende vlieë, soos dié van die familie Calliphoridae. Die boom staan in 'n noue verhouding met 'n aantal sonbesie-soorte, soos *Platypleura divisa*, *P. mijburghi* en *P. maytenophila*.

Die spesienaam "heterophylla" beteken "veelsydige blare" en wanneer die lys van sinonieme ondersoek word, bied dit interessante insigte in die sienswyses van botaniste sedert 1753 toe Linnaeus verklaar het dat die blare hom aan dié van bukshout herinner, en dit *Celastrus buxifolius* benoem het. Sedertdien is dit al benoem as *ellipticus*, *heterophyllus*, *spathephyllus*, *empleurifolius*, *rhombifolius*, *parvifolius* en *buxifolioides*, maar die benaming *heterophylla* blyk die mees gepaste te wees.

Dit kan 'n vinnig-groeiende en baie effektiewe heining vorm. Die hout is hard en duursaam, en geskik vir houtsneewerk, maar groot blokke is nie maklik te vinde nie.

Die boom se FSA-nommer is 401.6.

## Galery 

Lêer:Maytenus heterophylla00.jpg|Bastekstuur
Lêer:Maytenus heterophylla01.jpg|Blaarvorm

## Kyk ook 
* Alfabetiese lys van Suid-Afrikaanse bome

## Verwysings 
## Bronne 
* Trees and Shrubs of the Witwatersrand – Boomvereniging van Suidelike Afrika (Universiteit van die Witwatersrand, 1969)
* Trees and Shrubs of Mpumalanga and Kruger National Park – Schmidt et al. (Jacana uitgewers, 2002)
* Plants of the World
* ''Reinstatement of "Gymnosporia"
* 
*
Hyundai i10

Die **Hyundai i10** is 'n stadsmotortjie wat sedert 2007 deur die Suid-Koreaanse vervaardiger Hyundai vervaardig word. Dit vervang die Hyundai Atos in die modelreeks en was aanvanklik slegs as 'n vyfdeur-luikrugbakstyl beskikbaar. 

Die tweede geslag van die motor is in Augustus 2013 bekendgestel, en is vroeg in 2014 vrygestel. Die derde generasie i10 is op 7 Augustus 2019 in Indië onthul en op 20 Augustus 2019 bekend gestel, aangebied in 10 variante met petrol- en dieselenjins sowel as hand- en outomatiese ratkaste. Daar is ook 'n sedan-afgeleide, die Hyundai Xcent en die Hyundai Aura.

## Ontwikkeling 
Die eerste generasie i10 is op 31 Oktober 2007 in Nieu-Delhi, Indië, aangekondig.  Dit is in Indië by Hyundai se Chennai-aanleg vir die plaaslike en uitvoermarkte vervaardig.

Hyundai het begin met die ontwikkeling van die i10 om die Hyundai Atos te vervang. Die ontwikkeling vir die konsep het die kodenaam Hyundai PA gekry. Die motor was hoofsaaklik op die Indiese mark gerig en bedoel vir produksie in Indië, gegewe die gewildheid van luikrug-subkompakte in die land.

In Indië het dit vyf verskillende weergawes gehad: D-Lite, Era, Magna, Sportz en Asta met 'n 1.1L iDREZ-enjin en 1.2L Kappa-enjin.
In Europa het dit vier verskillende weergawes: Classic, Style, Comfort en Eco Blue Version, met 'n 1,0 liter-enjin. Al die weergawes het vier lugsakke, ABS, elektriese vensters voor, lugversorging en 'n RDS- radio/CD-speler. Hoër weergawes het verhitte voorsitplekke, elektriese sondak en 'n stop/aansitstelsel.

## Stilering 
Die i10 het 'n groot lugdam, teruggetrekte hoofligte, verchroomde sierrooster, misligte en 'n agterruit met 'n opwaartse knik. Die agterluik het 'n chroom-gevoerde bagasiebak-vrylaathandvatsel en 'n dakdrukvlerk op die topweergawes.

Algehele lengte (3 565 mm) en asafstand (2 380 mm) is identies aan die Atos met effens meer binneruimte. Ergonomiese ontwerp was bedoel om lang bestuurders te akkommodeer en om die agterste knieruimte te vergroot. Die breedte (en voor- en agterspoor) is met 70 mm vergroot vir meer skouerruimte. Die hoogte is met 40 mmm verminder. Bagasieruim teen 225 liter is aansienlik minder as dié van die Getz.

Die binneruim het 'n plastiekpaneelhuis met 'n opsionele geïntegreerde stereo klankstelsel. Die instrumenthuisie het 'n groot wit spoedmeter, omring deur die toereteller en brandstof- en temperatuurmeters. Die rathefboom is in die middelkonsole ingebou, wat ruimte tussen die voorste sitplekke laat vir twee bekerhouers.
Kia Picanto

Die **Kia Picanto** is 'n stadsmotortjie wat sedert 2004 deur die Suid-Koreaanse vervaardiger Kia gebou word. Dit is ook bekend as die **Kia Morning** in Suid-Korea, Hongkong, Taiwan en Chili, **Kia Eurostar** in Taiwan (eerste generasie), **Kia New Morning** in Viëtnam en die **Naza Suria** of **Naza Picanto** in Maleisië.  Die Picanto word uitsluitlik vervaardig by 'n gesamentlike aanleg met Donghee in Seosan, Suid-Korea.

## Verwysings
Hyundai Atos

Die **Hyundai Atos** is 'n stadsmotortjie wat sedert 1997 deur die Suid-Koreaanse motorvervaardiger Hyundai gebou word. Dit was ook onder die modelname Atoz, Amica en SANTRO Xing bemark. Dit is opgekikker in 1999, toe dit bemark is as die Atos Prime, en weer in 2003. Dit is slegs beskikbaar met 'n vyfdeur luikrugbakstyl. Dit is in 2007 in die meeste markte deur die Hyundai i10 vervang, maar produksie duur voort in Indië, waar dit nog steeds soos oorspronklik bemark word.

## Eksterne skakels 
* 

## Verwysings
Virginia Davids

**Virginia Davids** is 'n Suid-Afrikaanse sopraan. Davids het haarself as 'n operasanger van formaat onderskei en talle toekennings daarvoor ingepalm.

Davids het haar eerste sanglesse van die Eoan Groep ontvang. Sy het later musiek aan die Universiteit van Kaapstad gestudeer en uiteindelik aan die Konservatorium vir Musiek aan die Universiteit van Stellenbosch gegradueer. Sy is 'n sangstudent van Nellie du Toit.

Sy sluit in 1986 by Kruik aan en maak haar solo-debuut in 1988, waar sy die titelrol van Verdi se *Aida* in Kaapstad vertolk. Teen Julie 1989 was sy die Kruik-operageselskap se hoofsopraan.

In 1990 sit sy haar studies in Europa voort en tree in Wene op. Daarna het sy gereeld saam met al die Suid-Afrikaanse Kunsterade, asook Roodepoort Opera, opgetree. In 1995 was sy die solis in die Londense Filharmoniese Orkes se uitvoering van Beethoven se Koorsimfonie, wat met optredes dwarsoor Suid-Afrika opgevolg is. In 1996 is sy genooi om *Tosca* in Harare op te voer, die eerste operaproduksie in Zimbabwe sedert sy onafhanklikheidswording, waar sy 'n groot bydrae in 'n raadgewende hoedanigheid gelewer het. In 1998–1999 was sy een van drie hoogs aangeskrewe "divas", 'n uitstaande sukses in Johannesburg, Kaapstad, Durban en Port Elizabeth.

Sy het verskeie toekennings oor haar loopbaan ontvang, insluitende:
* Drie Nederburg Opera-pryse
* Twee toekennings van die "Vriende van die Nico Malan-opera"
* Drie FNB Vita-pryse (twee vir opera en een vir musiekteater)
* Rapport/Rentmeester Prestige-toekenning vir Vroue presteerders

## Verwysings
King Power-stadion

Die **King Power-stadion** is ’n sokkerstadion in Leicester, Engeland, met sitplek vir 32&nbsp;262 mense. Dit is die tuisveld van Leicester City FC. Die stadion is in 2002 geopen en is die 19de grootste, in terme van kapasiteit, in Engeland. Die stadion se naam is ontleen aan King Power, ’n maatskappy wat aan Vichai Raksriaksorn, eienaar van Leicester City, behoort.

## Rugby 
duimnael|links|Buiteaansig van die King Power-stadion
In 2004 het die Leicester Tigers, Engeland se rugbyklub met die grootste ondersteunersbasis, dit oorweeg om die stadion met Leicester City te deel omdat Welford Road (met plek vir 16&nbsp;815 mense) te klein geword het vir die toenemende groei in rugbyondersteuners. Die plan sou wees om ’n maatskappy te stig waarvan albei klubs die eienaar sou wees en om dan die stadion aan te koop. Die onderhandelinge is in 2005 laat vaar nadat die klubs nie op die terme ooreen kon kom nie. Weens die bedenklike toestand van die sokkerklub se finansies het gerugte steeds die rondte gedoen dat die klubs die stadion sou deel met sommiges wat van mening was dat die Tigers die stadion wou koop. In 2007 is die gerugte ’n nekslag toegedien toe die Tigers beplanningsgoedkeuring ontvang het om ’n nuwe pawiljoen met 10&nbsp;500 sitplekke te bou, gekry het.

Die Tigers het egter ses wedstryde op die stadion gespeel, hetsy om die groter kapasiteit te benut of wanneer toernooireëls vereis het dat die klub nie op sy tuisveld mag speel nie. Die eerste wedstryd was ’n Heineken-bekerhalfeindstryd op 24 April 2005 waarin die Tigers met 27–19 teen Toulouse verloor het; 31&nbsp;883 het na hierdie wedstryd kom kyk. Op 1 April 2006 het die Tigers met 15–12 teen Bath verloor in ’n Heineken-bekerkwarteindstryd voor ’n skare van 32&nbsp;500. Die derde Heineken-bekerwedstryd aldaar was op 21 April 2007 toe die Tigers die Llanelli Scarlets met 33–17 geklop het in ’n halfeindstryd. Met die uitbreiding van Welford Road is dit waarskynlik dat die enigste rugbywedstryde wat in die King Power-stadion gespeel sal word halfeindstryde sal wees waarin die Tigers tuis mag speel, wat beteken dat hulle enige geskikte Engelse stadion, anders as hul eie tuisveld, kan gebruik.

Op 3 Desember 2006 het die Springbokke ’n wedstryd teen ’n Wêreld-XV op die King Power-stadion gespeel om die eeufeesviering van hulle eerste oorsese wedstryd te gedenk. Voorts is 3 poelwedstryde van die Rugbywêreldbeker 2015 daar gespeel: Argentinië teen Tonga, Argentinië teen Namibië en Kanada teen Roemenië.

### Rugbywêreldbeker 2015 
:*Hoofartikel: Rugbywêreldbeker 2015*.

### Lys van rugbywedstryde 
## Sokker 
### Wedstryde 
## Verwysings 
## Eksterne skakels
Kingsholm-stadion

**Kingsholm-stadion** is ’n rugbystadion in Gloucester, Engeland, met sitplek vir 16&nbsp;500 mense. Die stadion is die tuisveld van Gloucester Rugby en het die bynaam ‘Castle Grim’ na aanleiding van die landgoed waarop die stadion gebou is. Die nuwe hoofpawiljoen wat in 2007 geopen is, het sitplek vir 7&nbsp;500 aan die suidekant van die speelveld.

duimnael|links|Die uitsig vanaf die skuur
Kingsholm is as Engeland se tuisveld gebruik voordat die span na Twickenham geskuif het. ’n Poelwedstryd tussen die VSA en Nieu-Seeland is tydens die Rugbywêreldbeker 1991 hier gespeel.

Soortgelyk aan die velde van talle professionele Engelse Rugbyklubs het Kingsholm staanpawiljoene. Die noordelike pawiljoen is so ’n area en staan as ‘die Skuur’ bekend. Dit strek vir die lengte van die speelveld en kan ongeveer 4&nbsp;000 mense vat. Die Skuur is in rugbykringe bekend vir sy nabyheid aan die veld en die lae dak oor die pawiljoen. Die westelike pawiljoen kan ongeveer 2&nbsp;000 mense vat.

Die oostelike paviljoen het slegs sitplekke en lê aan Kingsholmweg. Ongeveer 3&nbsp;000 mense kan daar sit.

## Rugbywedstryde 
## Verwysings 
## Eksterne skakels
Jacobus Wilhelmus Sauer

[duimnael|links|Die eerste kabinet van die [Unie van Suid-Afrika in 1910 onder leierskap van eerste minister Louis Botha.
Agter: J.B.M. Hertzog, Henry Burton, F.R. Moor, C. O'Grady Gubbins, Jan Smuts, H.C. Hull, F.S. Malan, David Graaff
Voor: J.W. Sauer, Louis Botha, Abraham Fischer]]

**Jacobus Wilhelmus Sauer** (1850 – 24 Julie 1913) was 'n Suid-Afrikaanse staatsman. Hy is gebore op Burgersdorp, studeer aan die Suid-Afrikaanse Kollege en word 'n prokureur op Aliwal-Noord. In 1876 word hy verkies tot die Koloniale Parlement. Hy is 'n ondersteuner van sir Gordon Sprigg en was Sekretaris van Naturelle Sake van 1881 tot 1884. In 1893 word hy koloniale sekretaris onder Cecil John Rhodes en in 1896 word hy leier van die opposisie in die Volksraad. Hy word 'n kampvegter van die nie-blankes en beskryf homself as 'n *filantropiese radikaal*. Hy weier 'n ridderskap toe dit hom aangebied word.

## Lees ook
*Paul Sauer
*Uitkyk (wynplaas)

## Bron 
* *Ensiklopedie van Suidelike Afrika*, Eric Rosenthal, 1967.

## Eksterne skakels
Temba Bavuma

**Temba Bavuma** (gebore 17 Mei 1990 in Kaapstad) is 'n Suid-Afrikaanse krieketspeler wat internasionaal vir die Proteas en plaaslik vir die Gauteng Lions speel. Hy het sy eersterangse debuut vir lg. span gemaak in 2008 tydens 'n wedstryd teen die Oostelike Provinsie. Hy kolf gewoonlik in die middelorde en is die eerste swart Suid-Afrikaner om 'n toetshonderdtal vir sy land aan te teken.

Op 4 Maart 2021 het Krieket Suid-Afrika Bavuma as Suid-Afrikaanse EDI- en T20I-kaptein aangewys; hy vervang Quinton de Kock in dié rol. Hy het onder meer tydens die Krieketwêreldbeker 2023, die T20I-wêreldbekertoernooie in 2021 en 2022 asook die Kampioenetrofee 2025 vir Suid-Afrika gespeel. Hy was ook die kaptein van Suid-Afrika se seëvierende span wat tydens die Wêreldtoetskampioenskap 2023–2025-eindstryd Australië geklop het, gelyk aan die Proteas se tweede internasionale kriekettitel ná die Kampioenetrofee 1998.

## Toetsloopbaan 
Bavuma het op 26 Desember 2014 sy toetsdebuut vir die Proteas teen die Wes-Indiese Eilande gemaak.

Bavuma het sy eerste (en tot dusver enigste) toetspaaltjie op 7 November 2016 teen Australië geneem.

## Verwysings 
## Eksterne skakels 
*  Temba Bavuma by ESPNcricinfo
*  Temba Bavuma by CricketArchive
Simon Harmer

**Simon Ross Harmer** (gebore 10 Februarie 1989, Pretoria) is 'n Suid-Afrikaanse krieketspeler, 'n veelsydige regterhandse middelkolwer en wegbreekbouler vir die eersterangse Warriors, sowel as die Suid-Afrikaanse A-span, Suid-Afrikaanse Universiteite (kaptein), en mees onlangs die Proteas.

Harmer maak sy eersterangse debuut vir die Warriors in die 2010–2011 seisoen teen die Kaapse Kobras deur 5 vir 98 in die eerste beurt en 1 vir 53 in die tweede beurt te neem, saam met sy 46 en 69* lopies met die kolf aangeteken. Hy speel gereelde wedstryde vir die Warriors-span in 2011–2012, en eindig die seisoen as die voorste paaltjienemer in sy volle nuwelingseisoen, naamlik 44 paaltjies.

Harmer maak sy toetsdebuut vir die Proteas in die Nuwejaarstoets van 2015 op Nuweland, Kaapstad, teen die Wes-Indiese Eilande. Hy neem sy toetsdebuutpaaltjie deur Devon Smith te boul in die lááste boulbeurt voor ete op dag een, en eindig die beurt met puik syfers van 26 beurte, 5 leeg, 71 lopies en 3 paaltjies.

## Verwysings 
## Eksterne skakels 
* Simon Harmer by Cricinfo
* Simon Harmer by CricketArchive
Cicely van Straten

**Cicely Anne van Straten** née Luck, (6 Maart 1947 - ) is 'n Suid-Afrikaanse skrywer van kinderboeke wat is Fort Hare gebore is. Sy groei op in Oos- en Suid-Afrika en die Verenigde Koninkryk. Later het sy saam met haar grootouers in Kenia en Uganda gewoon. Hierdie jare in Afrika het haar beïnvloed en dit wys in haar boeke wat handel oor Afrika-kulture.

Van Straten skryf in Engels en haar boeke word na Afrikaans, Sotho, Tsonga, Venda en Zoeloe vertaal. Sy neem deel aan konferensies waar sy bydraes maak oor onderwerpe soos *Black children need books*. Sy is met Ampie van Straten getroud en hulle het drie seuns. Sy woon tans in Stellenbosch.

## Werke 
* *Fesito Goes to Market*,1979
* ''Kaninu's Secret*, Juventus, 1979
* *The Dung Beetle and the Fish Eagle*, Human & Rousseau, 1982
* *Hinkum and Pinkum*, Juventus, 1982
* *Tajewo and the Sacred Mountain*, Juventus, 1983
* *Flowers of the Thorn*, Lowry, 1986
* *Huberta's journey*, Tafelberg, 1988
* *Torit of the Strong Right Arm*, Human & Rousseau, 1992
* *The Warrior's Star*, Queillerie, 1995
* *Quest for the Sacred Stone*, Oxford University Press, 2000
* *A Pot of Magic*, Bird Publishers, 2005
* *The Throwaway Dog*
* *Double Trouble for Josh Mabaso*
* *Caddy for a Crook''

## Bron 
* http://www.stellenboschwriters.com/vanstratenc.html
Jos Wienen

**Jos Wienen** (gebore 3 Oktober 1960 in Ridderkerk) is 'n Nederlandse politikus, wat aan die Christen-Demokratiese Appèl (CDA) behoort. Hy is die burgemeester van die Haarlem-munisipaliteit. 

Wienen het geskiedenis en teologie in Utrecht gestudeer. 

Hy het in 1986 'n wethouer  in die Ridderkerk-munisipaliteit geword. Van sy verantwoordelikhede was behuising, verkeer, vervoer en ekonomiese beleid. Wienen was ook gedeeltelik vise-president van die stadsgebied Rotterdam.

In 2001 het hy die burgemeester van die ou Katwijk-munisipaliteit geword. Later in 2006 smelt die dorpe Katwijk, Rijnsburg en Valkenburg saam en word die nuwe munisipaliteit van Katwijk. Wienen was ook 'n lid van die bestuurskomitee van die Holland Rijnland streek gewees in wie se gebied Katwijk val.

Sedert 21 September 2016 is hy die burgemeester van Haarlem.

## Verwysings
Gideon Brand van Zyl

**Gideon Brand van Zyl** (3 Junie 1873–1 November 1956) was van 1946 tot 1951 die Goewerneur-generaal van die Unie van Suid-Afrika. Hy was die eerste Suid-Afrikaans gebore persoon wat hierdie amp beklee het.

Van Zyl is in Kaapstad as die seun van 'n prominente prokureur gebore. Hy het, na kwalifisering aan die Universiteit van Kaapstad, by sy familie se besigheid gewerk. Tydens die Tweede Vryheidsoorlog (1899–1902) was hy 'n regsadviseur vir die Britse Oorlogskantoor.

In die Eerste Wêreldoorlog (1914–1918) was hy adjunk-direkteur van die oorlogswerwing en het in die Kaapse Skiereiland Garnisoen ('n plaaslike verdedigingseenheid) gedien.

Van Zyl betree die politiek in 1915 as 'n lid van die Unionisteparty. Hy was 'n lid van die Kaapse Provinsiale Raad (die provinsiale wetgewer) tot 1918, en dan 'n lid van die parlement tot 1942. Hy was adjunkspeaker 1934–1942 (die speaker was dr. Jansen, wat later ook goewerneur-generaal geword het).

Vanaf 1942 tot 1945 was Van Zyl die administrateur van die Kaapprovinsie. Hy het as goewerneur-generaal van 1945 tot 1950 gedien. Hy is in 1945 tot die geheime raad van die Verenigde Koninkryk aangestel. In 1947 gehuisves hy koning George VI en die Britse Koninklike Familie toe hulle deur Suid-Afrika getoer het.

Van Zyl is in 1900 met Marie Fraser getroud. Hy het in 1956 gesterf.

## Verwysings
Lucas Cornelius Steyn

**Lucas Cornelius Steyn** (21 Desember 1903 – 28 Julie 1976) was hoofregter van Suid-Afrika en het waargeneem as Goewerneur-generaal by twee geleenthede.

Steyn is op 'n plaas in die Oranjerivierkolonie in 1903 gebore, kort nadat dit onder Britse heerskappy geval het tydens die Tweede Vryheidsoorlog. Hy studeer met 'n wet-graad aan die Universiteit Stellenbosch in 1926, is toegelaat as advokaat (die Suid-Afrikaanse ekwivalent van 'n advokaat) in 1928, en het 'n doktorsgraad in regte in 1929 ontvang.

Daarop volg 'n roemryke loopbaan as 'n staatsamptenaar onder vier agtereenvolgende eerste ministers.

## Verwysings
Hilgard Muller

**Hilgard Muller** (4 Mei 1914, Potchefstroom – 10 Julie 1985, Pretoria) was 'n Suid-Afrikaanse politikus van die Nasionale Party, burgemeester van Pretoria (1953–1955), verkose lid van die parlement in 1958 en minister van buitelandse sake na die aftrede van Eric Louw in 1964. Hy het afstand gedoen van beide poste in 1977. 

Muller het regte aan die Universiteit van Pretoria gestudeer, 'n Rhodes-beurs aan die Universiteit van Oxford ontvang en 'n doktorsgraad in die regte behaal. Nadat hy in die regte in Pretoria gepraktiseer het, is hy in 1951 tot Pretoria se stadsraad verkies en het twee jaar later burgemeester van die stad geword. 

Hy het in 1957 uit die stadsraad bedank en is die volgende jaar vir Pretoria-Oos tot die nasionale volksraad verkies. Hy besluit in 1961 om nie vir 'n tweede termyn te dien nie, in plaas daarvan is hy as Suid-Afrika se ambassadeur in Londen aangestel, maar keer in 1964 na die parlement terug en is onmiddellik as minister van buitelandse sake aangestel.

Muller het in 1977 uit die openbare lewe getree en is deur Frederik Roelof "Pik" Botha opgevolg, wat dié amp tot die eerste volle demokratiese verkiesing in 1994 beklee het.

## Verwysings
Suidelike blouvin-tuna

Die **Suidelike blouvin-tuna** (*Thunnus maccoyii*) is 'n roofvis wat voorkom in matige tot koue water van die Atlantiese-, Indiese- en Stille oseane.  In Engels staan die vis bekend as *Southern bluefin tuna*.

duimnael|links|Afname in vangste

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Eksterne skakel 
* http://www.fishbase.org/summary/Thunnus-maccoyii.html
* 
*
Skootrekenaar

thumbnail|upright=1.3|'n Moderne skootrekenaar

'n **Skootrekenaar** is 'n rekenaar wat maklik is om rond te dra. 'n Tipiese skootrekenaar kan met behulp van skarniere toegevou word. Om dit te gebruik kan dit sommer op die skoot oopgeslaan en aangeskakel word. In die praktyk word skootrekenaars egter dikwels op 'n lessenaar of tafel geplaas voordat dit aangeskakel word.

'n Skootrekenaar het basies dieselfde komponente as 'n persoonlike rekenaar, maar is afgeskaal om dit kleiner te maak. Dit sluit in: 'n skerm, 'n sleutelbord, luidsprekers en 'n wystoestel (in plaas van 'n muis). Die skootrekenaar het batterye sodat dit mobiel (sonder direkte kragtoevoer) gebruik kan word. Die batterykrag hou gewoonlik nie lank nie en moet gereeld herlaai word. Anders as by persoonlike rekenaars, is die komponente van die skootrekenaar in 'n enkele (eenstuk) toestel verpak.

Die skootrekenaar kan ook deur middel van 'n koppelstasie aan eksterne komponente soos 'n muis, sleutelbord, skerm, 'n netwerk of 'n drukker gekoppel word. Indien die kragtoevoer aan die koppelstasie gekoppel is, laai die skootrekenaar se battery ook outomaties.

'n Netboek is 'n ligter (en dikwels goedkoper) tipe skootrekenaar.

## Geskiedenis 
[duimnael|regs|Alan Kay hou sy konsep-weergawe van sy "Dynabook" omhoog in 2008 in [Kalifornië.]]
[duimnael|Die [Epson HX-20, die eerste skootrekenaar, is in 1981 bekendgestel]]

Soos die persoonlike rekenaar in 1971 beskikbaar geword het, het die idee van 'n persoonlike rekenaar wat maklik is om rond te dra kort daarna gevolg. Die IBM 5100, die eerste kommersieel-beskikbare draagbare rekenaar het in September 1975 verskyn.

## Verwysings 
## Eksterne skakels 
*